Foto's: 'Net genade' dat Arno leef | Maroela Media
Arno se broer Dewald het die foto op Twitter geplaas.
Dewald Jordaan, agent en broer van die sanger Arno Jordaan, sê dit is net die "Here se genade" dat sy broer nog leef en slegs lig beseer is na hy Woensdagoggend op die N14 onderweg na Krugersdorp in 'n motorongeluk was.
Dewald sê Arno wou glo 'n motor in die linkerbaan verbysteek toe 'n klein vragmotor wat gasbottels vervoer het skielik voor hom was. Arno se motor het glo teen die vragmotor gebots waarna dit in die veld langs die hoofweg tot stilstand gekom het. Die botsing het tot gevolg gehad dat van die gasbottels van die vragmotor af geval het en op die hoofweg geland het. Verkeer is erg ontwrig nadat verskeie bane gesluit is. "Arno het my self van die toneel af gebel en gesê hy was in 'n helse ongeluk." Arno is na die ongeluk na die Unitas-hospitaal in Centurion geneem vir behandeling. Dewald sê Arno het 'n sny aan sy oogbank opgedoen, sewe steke in sy lip gekry en sy duim gekraak. Arno is reeds vanmiddag ontslaan en is terug by die huis. "Arno sê dit was die naaste wat hy nog aan die dood was. Dit is die Here se genade dat hy leef."
'Pornohoof' terug by skool
Meisie geskors na sy medeskolier glo met skêr steek
So bly hy het net ligte beserings opgedoen. As mens na die voertuig kyk moes hy baie seerder gekry het, wys mens net hoe Awsome God ons het en hoe lief Hy ons het. Dankie Pappa Vader dat U Arno bewaar het vir sy Famielie en vriende en sommer vir almal wat vir hom omgee.
Lorraine van der Westhuizen
Arno ek is baie bly dat jy dit so insien dat dit God se genade was dat jy leef min mense gee vir God die Eer.